bab karaosipun ing dalêm manah kula sami kemawon kalihan karaosipun ing dalêm galihipun R. Aj. Partaatmaja, jêr sayêktosipun sami badhe botên kataman dhatêng tatanan wau, punapa botên makatên? Wondene anggèn kula kawêdhar gadhah pamanggih kados ingkang sampun kawrat ing organ, mawi angalèki kenging kacicil punika amung rumêksa dhatêng para sadhèrèk utawi warga ingkang kasobekan, sampun ngantos pralenan Narpawandawa kenging raos angêmohi dhatêng para sadhèrèk ingkang kacomprengan arta, sarana damêl gêlar utawi tatanan ingkang dhapur angawrat-awrati lumêbêtipun para warga ringkih, karana sajatosipun kita warga pralenan pancèn inggih bêtah wêwah-wêwahipun warga enggal, awit wêwah- wêwahipun warga enggal tamtu badhe nyantosakakên adêgipun pakêmpalan, sumbanganipun arta pralenan badhe botên kuwatos sansaya susut, suda satunggal wêwah kalih, suda kalih wêwah tiga, makatên salajêngipun, dening para sadhèrèk sami sagêd nyumêrêpi bilih tatananipun pralenan Narpawandawa sansaya katingal sae saha botên awrat tumrap dhatêng para ingkang sami sumêdya mêndhêt paedahipun, ewa makatên manawi para warga ingkang kathah- kathah sami sarujuk anggalih parlu warga enggal kêdah bayar 2 rupiyah 50 sèn, supados sagêd